સંજયના સવાલોના જવાબ આપતા તેમણે સમજાવ્યું કે મહાભારત એ એક મહાકાવ્ય છે, જે કદાચ એક સત્ય ઘટના પર આધારિત હોઈ શકે પરંતુ તેની પાછળ જરૂરથી એક ફિલસૂફી છુપાઇ છે. સંજય તરફથી પુછાયેલા પ્રશ્નોનો ગૂઢ જવાબ આપતા તેમણે કહ્યું કે પાંડવો કોણ છે એ તમારે જાણવું જોઈએ. આ પાંચ ભાઈઓ તમારી પાંચ શક્તિઓ એટલે કે પાંચ ઇન્દ્રિયો છે- દૃષ્ટિ, ધ્વનિ, સ્વાદ, સુગંધ અને સ્પર્શ. અને રોજેરોજ તેમની ઉપર હુમલો કરે છે તે કૌરવરૂપી દુષ્ટ એવા 100 ભાઈઓ કોણ છે એ પણ જાણી લો. તેઓ છે વિવિધ દૂષણો, કે જે આપણી શક્તિને ક્ષીણ કરી તેની ઉપર રોજેરોજ હુમલા કરે છે. પરંતુ તમે રોજેરોજ આવાં અનિષ્ટરૂપી દૂષણોની સામે લડતા રહો છો અને તે લડતની શક્તિ આપે છે તમારી અંદર રહેલો તમારો સારથિ શ્રીકૃષ્ણ. એ જ્યાં સુધી તમારી સાથે છે ત્યાં સુધી તમને કોઈ પરાસ્ત કરી નહિ શકે. એ તમારા અંતર આત્માનો અવાજ છે, એ તમારી વિવેકબુદ્ધિ છે, એ તમારી અંદર રહેલો અને તમારો માર્ગ ઉજાગર કરતો પથ-પ્રકાશ છે ને એ તમને સતત માર્ગદર્શન આપતો જ રહે છે.